
Berømt rummand 
fylder 50 


Af Henning Dethlefsen 

Der findes rigtig mange historier om møder mellem mennesker og 
aliens. I langt de fleste tilfælde har man kun historien at holde sig til. I 
1964 lykkedes det dog en englænder at tage et billede, som 
tilsyneladende kunne vise en ægte rumfarer. Det medførte en veritabel 
mediestorm, som er fortsat i de efterfølgende 50 år og har givet 
inspiration til utallige spekulationer. Men hvad var det i virkeligheden 
Jim Templeton havde fået på linsen? 

At et enkelt billede skulle medføre så meget postyr, var nok aldrig faldet Jim 
Templeton ind. Den 23. maj 1964, altså for temmelig præcist 50 år siden, havde ellers 
været en ganske almindelig, dejlig solskinsag. Templeton var sammen med sin kone 
og sin 5-årige datter Elizabeth taget ud til et marskområde ikke langt fra den store 
bugt Solway Firth ved grænsen til Skotland på Englands vestkyst. Her tog han tre 
billeder af datteren siddende i græsset iført sin nye sommerkjole, medens hun 
plukkede blomster. Det var først, da han senere skulle hente billederne hos 
fremkalderen, det gik op for ham, at han måske havde indfanget noget usædvanligt. 

Fremkalderen nævnte, at det midterste billede var blevet ødelagt af en skikkelse, som 
nærmest lignede en rummand, bag ved pigen. Templeton var chokeret. Han havde 
ikke lagt mærke til noget, og der havde ikke været andre i nærheden. Kun et par ældre damer, som sad og strikkede i 
deres bil. 



Originalt farveprint af Jim 
Templetons 5-årige datter 
Elisabeth med „rummanden" i 
baggrunden bag hendes 
hoved. 



Templeton viste billedet 
til det lokale politi, som 
dog ikke mente, der var 
noget usædvanligt. 

Men så kørte den 
lokale avis, The 

Cumberland News, en 
artikel om billedet. Og 
så begyndte der at 
ske ting og sager! 


»RUMMAND«- 
MYSTIK 
PÅ HEDEN 

Forklaringer fra hele verden 

Da først Templetons rummand var kommet i de engelske 
aviser, spredtes historien med ekspresfart ud til resten af 
verden. Også i Danmark kunne man læse om det famøse 
foto. For Eksempel kunne man se det i Ude og Hjemme fra 
10. juli samme år. 

Templeton modtog snart hundredvis af breve med alle 
mulige - og umulige- forklaringer. Nogle hævdede fx at 
Templeton og hans datter måtte have for dem ukendte 
psykiske evner, og at han havde fotograferet et spøgelse 

eller en ånd, som var usynlig for det 
naturlige øje. 

Forklaringen med rummanden var 
dog klart den mest populære. Og 
også den mest nærliggende. Ikke 
mindst for ufologerne. 

Skikkelsen bag Elizabeth lignede 
nemlig helt umiskendeligt de senere 
så kendte NASA-astronauter med 
den typiske hvide rumdragt og det 
mørke visir foran på hjelmen. 

I litteraturen og på nettet kan man 
derfor i dag finde billedet omtalt 
som: „The Solway Firth Spaceman". 
Jim Templeton med I senere interviews kunne Templeton 
sit kamera da også fortælle om andre ting, der 

var sket, og som ikke just gjorde billedet mindre mystisk 
eller interessant. Ting som gør historien om den nu 50 
årige rummand til en af de klassiske ufo-fortællinger. 



Mændene I Sort aflægger et 
besøg 

Kun et par uger efter, at han havde taget sit berømte 
billede, fortalte Templeton senere, fik han besøg af to 
mystiske mænd. De var elegant klædt i sort og kom 
kørende i en splinterny sort Jaguar. De kaldte ikke 
hinanden ved navn, men br ugte i stedet numrene 9 og 11. 
De nægtede at vise 
identifikation, men 

hævdede at de arbejdede 
for regeringen og blot 
ønskede, at Templeton 
viste dem stedet, hvor 
han havde taget billedet. 

Flan indvilligede. 

Men da de kom til stedet, 

var han åbenbart ikke i 
stand til at levere de ** de . *° regermgsansatte 
. , . , .. kaldte sig for nr. 9 og 11 lyder 

ønskede informationer. næsten for t af Agent 

Da han blot kunne oplyse, 007 , hvis første tii m „ Dr . 
at han ikke havde set /vo" dukkede op i 1962. 

nogen rummand, blev de 

to „agenter" sure og efterlod ham på stedet. Templeton 
hævdede senere, at han også blev advaret om yderligere 
at forfølge sagen. 








To skikkelser i testområdet i forbindelse med 

på 


Disse mystiske Mænd I Sort (Men In Black, også forkortet som MIB) har 
siden 50erne været en nærmest nødvendig del af enhver klassisk ufo¬ 
fortælling. De udgiver sig for at være agenter, men opfører sig tit på en 
påfaldende klodset måde og vækker snarere opmærksomhed med deres 
sorte tøj og sorte køretøjer. De opsøger og udspørger vidner, tit på en 
truende måde, uden dog at de tilsyneladende finder ud af noget, de ikke 
allerede vidste i forvejen. 

De minder mest af alt om grove parodier på agenter, og nogle 
ufologer spekulerer da også i, at der i virkeligheden er tale om 
aliens, der forsøger at true vidnerne til tavshed. I så fald lykkedes 
de heller ikke her. 

I dag kender de fleste nok Men In Black fra MIB-filmene, hvor 
hovedrollerne spilles af Tommy Lee Jones og Will Smith. 

Den australske forbindelse 

Templeton fortalte også, hvordan The Cumberland /Vewssenere afskydningen af Blue Streak-missilet 
havde bedt om det originale foto. Det skulle sendes til Australien, Woomera-militærbasen i Australien, 
hvor nogle teknikere arbejdede på afprøvningen af Blue Streak- 
missiler på militærbasen Woomera. En testaffyring samme dag som 
Templeton tog billedet skulle være blevet afbrudt, fordi nogle 
overvågningskameraer havde opdaget to skikkelser i testområdet. 

Teknikerne havde set Templetons billede i avisen og havde genkendt 
rummanden som den ene af skikkelserne. Nu ville de så gerne 
sammenligne billederne. 

Forbindelsen til Woomera blev yderligere styrket, da det kom frem, 
at missilet, som skulle testes den dag, var blevet fremstillet i 
Spadeadam ikke langt fra Solway Firth. Dette bragte selvsagt 
ufologer på banen, som nu kunne se en forbindelse mellem 
atomvåben og ufoer. Blue Streak blev nemlig udviklet som et 
våbensystem til fremførelse af kernevåben. 

Under den kolde krig udviklede England sine egne atomvåben, og 

selve testningen foregik tit i Australien. Som ufologen og tidligere „ 

ansat under Det britiske Forsvarsministerium Nick Pope udtrykker teknikere , arbe jde inden raketopsendelsen. Det 
det: „Bluestreak er præcis det, en alien på besøg ville synes var kræver formentlig en overdimensioneret fantasi 
mest interessant . at kunne sammenligne de hvidklædte tekniker« 

Ufologen Bill Birnes, nok bedst kendt fra TV-serien UFO Hunters, går me d Templetons „rummand", 
endog et par skridt videre. Han mener, at rummanden fra Solway 

Firth ikke er en alien i gængs forstand, men et menneske fra fremtiden, en tidsrejsende, som 
forsøger at forhindre udviklingen af atomvåben og i sidste ende, at menneskeheden udsletter sig 
selv i en global atomkrig. 

Løse ender uden ende 




Ufologernes forklaring lyder jo besnærende. Eller som oplægget til en science fiction film. Desværre Bill Birnes 
er der en række ting, som burde få de fleste til at studse. Især er det meget svært at få de 
forskellige versioner af følgebegivenhederne til at hænge sammen. Til understøttelse for sin teori anfører Birnes fx, at 
det, der fik de to agenter til at blive vrede på Temdleton, var, at han hævdede ikke at have set rummand nr. 2. Dette 
etablerer selvsagt en forbindelse til de to skikkelser på Woomera basen. Men hvis man lytter til Templetons egen 
forklaring, så blev de faktisk vrede, fordi han ikke havde set nogen rummand overhovedet! Templeton har åbenbart 
også selv skiftet mening. Indtil sin død i 2011 hævdede han at være overbevist om, at der var tale om 
regeringsagenter. 

Professor David Clarke, som betragter ufo-fænomenet ud fra en folkloristisk synsvinkel, har 
fundet en avisartikel fra 1964, hvor Templeton beskriver hændelsen som en practical joke. 

Det skete kort efter at politiet blev indblandet, og han har muligvis forsøgt at gøre 
hændelsen mindre betydningsfuld. Nick Pope fortæller, at forsvarsministeriet har flere 
eksempler på personer, som åbenbart ser en interesse i at rejse rundt og udgive sig for 
regeringsansatte. Nogle temmelig inkompetente af slagsen, kunne man så tilføje. 

Templeton siger også, at han ikke bemærkede noget besynderligt, før han tog billedet. Men i 

senere versioner, beskriver han, hvordan dyrene på marken helt usædvanligt holdt sig på afstand. Som om de var 

Clarke har også undersøgt begivenhederne i Woomera, og har konkluderet at 
forbindelsen til Templetons historie er udokumenteret. 

I tidsrummet skete der to testafbrydelser, men ingen skyldtes skikkelser på 
testområdet. Den ene fandt sted den 25. maj pga. dårligt vejr, medens den 
anden skete den 2. juni og skyldtes en teknisk fejl. Der findes ingen omtale af 
nogen skikkelser. Til gengæld lykkedes en tredje opsendelse den 5. juni, og her 
blev begivenheden filmet. Og filmen skulle angiveligt vise en ufo. 

Den britiske ufolog Jenny Randles forsøgte uden held at finde denne forsvundne 
og hemmelige film tilbage i 1996. Maske Men In Black var kommet først? 

Clarke fandt dog filmen i Imperial War Museum, hvor den hverken var 
forsvundet eller hemmelig. Den var tværtimod blevet brugt i en nyhedsfilm. Og 
ufoen var tydeligvis en refleksion i linsen. 

Billedet var faktisk blevet brugt flittigt fx i datidens aviser. Som det så tit sker med historier i det offentlige rum, er der 
sandsynligvis sket en sammenblanding af flere forskellige historier godt krydret med allehånde spekulationer, som 
herefter vender tilbage og påvirker det oprindelige vidnes opfattelse af begivenhederne. 
















fteMKour cqm story * Today'... Nok hmdreih ot readers 


DID PATHE NEWS 
FILM A FLYING SAUCER? 





I SUFOI's avisarkiv findes 
engelske „To Day" den 18. juli 
1964 med en omtale af 
raketopsendelsen, hvor der 
samtidig på et stillbillede fra 
filmen ses en speciel lys 
aftegning til venstre for 
raketten. 

En af årsagerne til, at denne 
aftegning vakte opmærksomhed 
i dele af pressen hænger 
formentlig sammen med, at „To 
Day" allerede den 13. juni 1964 
havde bragt en artikel illustreret 
med et aftenfoto af en Vulcan- 
bomber på startbanen. 

Til venstre for flyet hænger nok 
så nydeligt en aftegning af 
samme type som den australske. 
I stedet for at sætte 
spørgsmålstegn ved, hvad den 
„mystiske" aftegning mon kunne 
være, burde „To Days" redaktion 
nok have ladet en af deres egne 
professionelle fotografer 

forklare sammenhængen: Der er 
tale om en ganske almindelig 
refleks i kameraets objektiv - i 
begge tilfælde. 

Den såkaldt australske 
forbindelse må sige at være ren 
fantasi. 

Den blinde vinkel 


WHAT WAS THIS PUZZLE 

På nettet og i bøger kan man 
finde utallige forklaringer på Jim 
Templetons billede. Nogle 
forklarer det som simpel snyd. 
Templeton har selv lagt 
rummanden ind i billedet. 

Men Kodak undersøgte billedet 
og nåede frem til den konklusion, 
at der ikke var manipuleret med 
det. Firmaet udlovede endog en 
dusør i form af ubrugte film til 
den, der kunne levere en 
forklaring. 

Nogle har ment, at der i 
virkeligheden er tale om en 
biavler i sin beskyttelsesdragt 
eller fx en jogger set bagfra. Men 
ingen af disse forklaringer har 
virket særlig overbevisende. 

En lidt mere simpel og ganske 
velunderbygget forklaring er den, 
at det simpelthen er Templetons 
kone, som uforvarende er 
vandret ind i billedet, uden at 
han opdagede det. 

Det er velkendt, at man kan blive 
så fokuseret på noget, at man 
ikke lægger mærke til andet. Det 
er et trick som tryllekunstnere og 
lommetyve benytter sig af hele 
tiden. 

man faktisk se konen være halvvejs inde 


Elisabeth med sin 
plukker blomster 


mor, som 


et af Templetons andre billeder kan 
billedet uden at han øjensynligt lagde mærke til det. 

På dette billede kan man også se flere detaljer på konens kjole som tilsyneladende går 
igen i „rummandens" dragt. „Visiret" er kjolens krave, som er blæst op, og når den blå 
kjole fremtræder hvid, skyldes det muligvis simpel overeksponering. 

Der er desuden blevet fremført den tekniske forklaring, at netop den model kamera, 
Templeton brugte, kun tillod fotografen at se ca. 70% af det faktisk fotograferede 
billede. Det ville også kunne forklare, hvorfor han ikke bemærkede sin kone i nogen af 
billederne. 

Hvis det er den rigtige forklaring, så bliver det svært at forestille sig, at han ikke på et 
eller andet tidspunkt opdagede fejlen. At indrømme det har nok været sværere. Ikke 


mindst nar datteren blev sa meget drillet i skolen pga. billedet, at hun en tid matte tages ud pga. dårlige nerver. 








En mystisk gæst fra en planet ved navn Pareidolia 

Det kan jo være meget godt at forklare selve billedet. Men vi står faktisk stadig tilbage med lidt af et mysterium. 
Hvordan kan en simpel fotofejl udløse en sådan lavine af spekulationer, fejltagelser og rygtedannelser? Faktisk er 
historien om billedet siden dengang i 1964 blevet fortalt og genfortalt så mange gange, at det kan være svært at 
skelne fakta fra digt og spekulation. 

I nyere dokumentarfilm bringes fx oplysninger, som åbenlyst er i modstrid med Templetons egen beskrivelse. Det 
gælder endog grundlæggende ting som sted og dato. 

Man kan i første omgang tage de sociologiske briller på. Drivkraften er helt åbenlys en umættelig længsel ikke blot efter 
spændingen ved det mystiske, men også efter den store sammenhængende forklaring i en verden, som ellers er fyldt 
med uforklarlige tilfældigheder. Ting må nødvendigvis have en forklaring. Og hvis ikke vi kan finde den, må vi 
nødvendigvis selv skabe den. Dette skal så kombineres med de moderne mediers tørst efter stadig nye sensationelle 
historier for at holde forretningen kørende. Og fordi det helst skal gå hurtigt, skal der tit ikke meget til, før det bliver 
nærmest umulig at skelne de oprindelige fakta fra de efterfølgende spekulationer. 

Men vi kunne også tage de mere psykologiske briller på. Den menneskelige hjerne er udviklet i løbet af årtusinder til at 
indgå i et samspil med sin omverden. Den er IKKE i første omgang udviklet til at finde virkeligheden. I mange tilfælde 
har det været en fordel at kunne genkende former i en fart. Det gælder først og fremmest vigtige former som 
dyrekroppe, menneskekroppe og ansigter. Derfor er den menneskelige hjerne programmeret til at genkende disse 
former på et split-sekund. Desværre har det så bare den bivirkning, at vi nogle gange genkender de objekter, som 
formerne står for, på steder, hvor de ikke findes. Og når programmet først kører, kan vi have meget svært ved at 
stoppe detjcjen. Denne bivirkning er ken dt unde r den sm ukke bete gnelse „pareidolia". 

Et meget kendt eksempel på pareidolia er det 
berømte „marsansigt", som senere viste sig at 
være en ganske almindelig klippeformation. Men 
man kan nævne rigtig mange andre eksempler. 
Pareidolia kan især gøre sig gældende, hvis 
objektet på forhånd bliver beskrevet som passende 
til formen. Fx hvis man i en avis læser ordet 
„rummand" og herefter får vist et sløret, 
overeksponeret billede af Templetons kone set 
bagfra. 

Templeton fik ifølge nogle 
selv præsenteret billedet 
noget, der lignede en rummand. 

Nogle gange kan ganske små årsager have en 


V 


K 

Det berømte „Marsansigt". En klippeformation på Mars- 
overfladen der i årenes løb har sat fantasien i sving. 


versioner af historien 
af fremkalderen som 


ganske stor effekt! 

Kilder: 


http://www.voutube.com/watch?v=c-eYWxOY894_http://www.voutube.com/watch?v=vAIEeufAdtw 

http://www.bbc.com/news/uk-enqland-cumbria-27391210 

http://drdavidclarke.co.uk/2014/05/23/solway-spaceman-mystery-is-50-years-old/ 

http://drdavidclarke.co.uk/secret-files/the-solwav-spaceman-photoqraph/ 

http://www.britishpathe.com/video/blue-streak-two-one-zero 

http://ufos-scientificresearch.bloqspot.co.uk/2010/12/1964-woomera-ufo-movie-solved-cold-case.html 
http://debunkedmvth.bloqspot.dk/2013/07/the-solwav-firth-spaceman.html _ http://www.livescience.com/25448- 

pareidolia.html 

http://en.wikipedia.org/wiki/Cvdonia %28reqion of Mars%29#.22Face on Mars.22 

http://videnskab.dk/kultur-samfund/derfor-viser-iesus-siq-i-din-pizza 














Nyt fra SUFOI's Fotoafdeling 


Af Ole Henningsen 

9560 Hadsund 20. april 2014 




Kraftig udsnitsforstørrelse af 
screenprint 

Til venstre screenprint fra 
original video zoomet ekstra 
ind via 

videoredigeringsprogram. 

Fotografen, en 34-årig mand 
fra Korup ved Hadsund, 
fortæller i sin henvendelse i 
juni 2014 til SUFOI's 
Fotoafdeling bl.a.: 

Min søster, svoger og jeg holdt påskefrokost, da jeg opdagede et lysende objekt på himlen omkring midnat; så jeg 
hentede mit kamera og begyndte at filme og filmede sammenlagt over 18 min på 2 filmsekvenser. 
Først kort håndholdt og så der efter ca. 17V2 min. på stativ. 

Der sker flere underlige ting, imens det står på stativ og fUrner... vi ser blandt andet et stjerneskud, og min hund 
begynder at opføre sig underligt, og naboens heste larmer, og mit kamera begynder at filme mystisk på et tidspunkt... 
så der er mange ting, der gør, at jeg tror, jeg har filmet noget specielt ufo halløj ... 

Hvis I kan bruge det til at give mig et svar på, hvad det er, og se at, der sker ting på videoen, som ikke er helt til at 
forklare, så hvis jeg kan sende dem til jer. Jeg har ikke redigeret i dem eller noget, de er bare hentet ned fra mit kort i 
kameraet og lagt på min harddisk... så hvis jeg kan sende dem til jer og få svar på, hvad der sker i videoen, vil jeg 
blive glad og er sikker på, I kan give mig svar på det. Jeg næsten er sikker på, at jeg har fanget en U.f.o i over 18 min i 
mit Samsung NX11 Kamera med 50-200 ois lens.. 

SUFOI's undersøgelser og konklusion 

Fotografen har i forvejen med sit videokamera zoomet kraftigt ind på det lille lys på den mørke nordvestlige himmel, så 
det giver problemer med at holde kameraet stille. Han henter derfor resolut et fotostativ og genoptager optagelsen de 
næste knapt 18 min. 

I løbet af disse næsten 18 min. ser man det lille lys bevæge sig langsomt mod højre og skråt nedad mod højre hjørne 
af billedfeltet. 

Den kendsgerning at lyset befandt sig næsten stationært på vesthimlen men med en svag bevægelse mod nord (til 
højre i billedfeltet) og skråt nedad, henleder straks opmærksomheden på noget astronomisk som mulig forklaring på 
det filmede lys. 

På SUFOI's foranledning blev der ved undersøgelsesforløbet af videoen taget ekstra fotos fra optagelsesstedet samt en 
kort ekstra videosekvens som kontrol. 

På den originale video er der kun en meget mørk himmelbaggrund med et lille klart lys og ingen referencepunkter. 

Men med baggrund i de indhentede ekstra optagelser fra fotografens side var det muligt sammenholdt med Google- 
oversigtskort og fotos at udlægge fotograferingsretningen rent geografisk nogenlunde korrekt til ca. VNV. 

Ud fra den originale videos exif-data (de elektroniske informationer indeholdt i optagelsen) ses, at optagelsen skulle 
være foregået kl. 22.10. Og det tidspunkt ville ikke passe helt godt for noget astronomisk, hvis man på 
planetarieprogrammer kigger efter mulige kandidater. 

Kontrolvideoen viser imidlertid, at kameraets tidsindstilling skal korrigeres med 1 t. og 49 min., hvilket betyder, at den 
originale optagelse i virkeligheden er taget kl. 23.59 = midnat, hvilket også er helt i overensstemmelse med 
fotografens oprindelige oplysninger. __ _ 

Ved anvendelse af planetarieprogrammet Starry Night og andre planetarieprogrammer kan ses, at på den vest-nord¬ 
vestlige himmel befinder den meget lysstærke planet Jupiter sig på fotograferingstidspunktet korrigeret til ca. midnat. 
Den lysende aftegnings bevægelse i billedfeltet svarer ganske nøje til stjerners bevægelse = Jupiters bevægelse på 
nattehimlen i den anførte fotoretning. 

Yderligere kan tilføjes, at hvis det filmede lys ikke skulle være planeten Jupiter, så burde lysstærke Jupiter faktisk være 
med på billedet alligevel, da den befandt sig netop nøjagtig i den retning på himlen. 

SUFOrs Fotoafdeling er herefter i den 23-sider lange rapport om sagen ikke i tvivl om, at det er planeten Jupiter, der 
har været årsag til fotografens mystiske natteoplevelse. 

I den forbindelse kan fotografen også henvises til, at han er i godt selskab med en mængde mennesker overalt på 
kloden som eksempelvis præsident Jimmy Carter og en lang række piloter, der har været mystificeret af lysstærke 
planeter som Jupiter og Venus. 

Se eksempelvis: http://www.sufoi.dk/ufo-mails/um-2014/uml4-170.php 

En kvinde fra Frøstrup blev den 
22. maj 2014 betaget af den 
flotte solnedgang og himlen 
bagefter. Hun tog en række 
fotografier, men fik nogle 
ejendommelige „tallerken¬ 
aftegninger" med på nogle af 
billederne. 


Hun skriver i sin henvendelse til SUFOI's Fotoafdeling bl.a.: 

Jeg tog billeder af den flotte blodrøde aften himmel', jeg talte bagefter 25 billeder. Jeg syntes på et af billederne, at se 
noget der lignede en ufo, og blev derfor ved, at tage billeder. Som sagt 25 stk. 
Da jeg efterfølgende lagde billederne på computeren, kunne jeg se, at det samme var på 4 af billederne. 
Jeg ser tit noget uforklarligt, men det er første gang, jeg fanger det på camera. _ 


SUFOI's konklusion 

Efter gennemgang af de 
modtagne fotografier er der 
ingen tvivl om, at de lysende 
aftegninger, der ses på visse af 
de modtagne fotos i 
virkeligheden er små partikler i 
luften, støv, fugt el.lign., der 
oplyses af kameraets 
automatiske blitz og er meget 
tæt kameraets 

objektiv. De optræder derfor uskarpe og runde på optagelserne og kaldes ofte for „orber". 

Betegnelsen „orb" har vi taget til os fra engelsk. Især på udenlandske websites er „orberne" ofte omtalt i forbindelse 
med fotografiske nattebesøg på kirkegårde, spøgelsesplagede huse, påståede ånde-fotos mv., men deres årsag er altså 
såre simpel og kan efterprøves en aften med en støveklud rystet foran et kamera og med udløst blitz. Vær dog lidt 
varsom med støvekluden. 

Vi har i SUFOI's Fotoafdeling gennem årene modtaget flere af den slags fotos, der bl.a. kan ses her: 
http://www.sufoi.dk/ufo-mails/um-2004/um04-046.php . 

http://www.sufoi.dk/ufo-mails/um-2003/um03-026.php , 

http://www.sufoi.dk/ufo-mails/um-2007/um07-088.php og 

http://www.sufoi.dk/ufo-mails/um-2011/umll-125.php . 









7400 Herning 2. maj 2014 

Fra Herning-området modtog SUFOI's Fotoafdeling nogle fotos, der var lidt atypiske sammen med bl.a. denne 
kommentar: 

Jeg tjekkede min fars og mit vildtkamera den anden dag og faldt over nogle ret specielle billeder, som jeg ikke selv kan 
forklare, hvordan er opstået. 

Kameraet tog 3 forskellige billeder om natten: 04:45, 08:46, 08:57. Billederne er fra d. 2. maj. Kameraets klokkeslet 
er dog forkert, så det første billede er taget omkring klokken 00:00 og de to andre billeder omkring 04:00. På 
billederne er der nogle mystiske lys. 

Man kunne måske tro, at det var noget som skyldtes kameraet, men det er da meget mystisk, at kameraet laver den 
samme fejl 3 gange på helt forskellige tidspunkter, hvor lysene har fuldstændigt den samme hældning. 

I skal i SUFOI være mere end velkomne til at stille spørgsmål, hvis der er noget I vil vide eller er i tvivl om. Skriv også 
gerne, hvis det overhovedet er interessant. 

Jeg kan i hvert fald ikke forklare det. 

Jeg har ve dhæftet de tre rå billedfilen Kameraet er afjriærket Moultrie A-5 og er ij<ke mere end_ 1 måned_ gam melt. 










Herover ses de 3 modtagne fotos fra det 
bevægelsesfølsomme vildkamera, der som nævnt er af 
mærket Moultrie i lighed med kameraet vist th. 
Det var de eneste tre fotos, der automatisk blev taget 
denne nat, selv om det ikke af billederne fremgår, hvad 
der har udløst kameraet. Til sammenligning har SUFOI 
fra „fotografen" modtaget andre fotos fra andre 
tidspunkter, hvor man kan se rådyr og harer som årsag 
til optagelserne. 



Udsnitsforstørrelser fra de tre fotos ses her På denne gif-animation af de tre 
sammenkopieret til sammenligning. fotografier ses lysenes indbyrdes 


bevægelser fra foto til foto. 


SUFOI's undersøgelser 

Kameraet peger mod syd - lige mod Billund, men da 
billederne iflg. deres exif-data er taget med en 
eksponeringstid på 1/8 sek., er der ingen lysføring på 
fly, der kan passe med dette udseende m.v. 

Der kan ikke være tale om insekter belyst af blitzen, 
men kunne der være tale om en tynd tråd fra et 
edderkoppespind, hvor små partikler var oplyst af 
blitzen? 

Der er adskillige løsningsforslag oppe at vende hos 
SUFOI's fotokonsulenter. 

Karsten Bomholt gør bl.a. opmærksom på, at de tre 
fotos viser samme antal lys og han fortsætter i sin 
redegørelse: 

Lysene på de tre billeder er ens og fuldstændig 
parallelle, så der kan ikke være tale om et tilfælde. 
Under brug er kameraet beskyttet af et dæksel med 
huller til sensor , blitz og linse. 

Der kunne måske være tale om en eller anden form for 
indre refleks fra blitzen , såfremt dækslet ikke har været 
lukket korrekt. 

En særlig detalje er, at der er afbildet 6 lys , og at der er 
6 LED pærer i øverste række på blitzen. 



Placeringen af række af lys fra de tre fotos viser, at der er 
samme antal på hvert foto, og deres placering er parallelle 
med hinanden. Dette tyder efter Fotoafdelingens opfattelse 
ikke umiddelbart på et fænomen fra naturen hånd. 


FRONT VIEW 


LED Flash 



Red Status Indicator 
Green Battery Indicator 

Camera Lens 


Fotokonsulenterne koncentrerer sig efterhånden om kameraets blitz (se LED 
Flash ovenfor) som årsag til de seks lys på fotografierne. 










SUFOI's fotokonsulenter gør også opmærksom på, at der på nettet 
kan findes billeder der har en ret stor lighed med de tre billeder fra 
det danske vildkamera. 

På adressen: 

http://www.abovetopsecret.com 

/forum/thread606159/pql ses flere fotos med vandrette 
lysende punkter på nattehimlen. 

Billederne er endvidere anvendt i denne YouTube-video: 

http://www.voutube.com/watch?v=Bn7SOalwWBO . 

I et andet klip på YouTube kan man se, hvorledes 5 lodrette 
lys bevæger sig: 

http://www.youtube.com/watch?v=6IslfHQwwHk&feature=yo 

utu.be. 


På nettet findes adskillige fotos, der ligner de tre 
danske fotos. 

SUFOI's konklusion 

Den 30 sider lange rapport om sagen munder ud i den konklusion, at der uden tvivl er tale om en eller anden form for 
indre refleksion stammende fra kameraets øverste 6 LED-lys - eventuelt i forbindelse med, at kameraets cover måske 
ikke har været helt korrekt tillukket denne aften. 

Men det er altid spændende, når der dukker en fotosag op, der absolut skiller sig ud fra mængden. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 



Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2014. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 















